DEĊIŻJONI TAL-KUMMISSJONI
ta’ 19 ta’ Settembru 2005
li temenda l-Appendiċi A għall-Anness X ta' l-Att ta' Adeżjoni ta’ l-2003 fir-rigward ta' ċerti stabbilimenti fis-settur tal-laħam fl-Ungerija
(innotifikata taħt id-dokument numru C(2005) 3450)
(Test b'relevanza għaż-ŻEE)
(2005/665/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat l-Att ta' Adeżjoni ta’ Ċipru, l-Estonja, il-Latvja, il-Litwanja, Malta, il-Polonja, ir-Repubblika Ċeka, is-Slovenja, s-Slovakkja u l-Ungerija, b'mod partikolari l-Anness X, Kapitolu 5, Taqsima B, paragrafu(d) tiegħu,
Billi:
(1)
L-Anness X, Kapitolu 5, Taqsima B, paragrafu (a) għall-Att ta’ Adeżjoni ta’ l-2003 jipprovdi r-rekwiżiti strutturali stabbiliti fl-Anness I għad-Direttiva tal-Kunsill 64/433/KEE tas-26 ta’ Ġunju 1964 dwar il-kundizzjonijiet tas-saħħa għall-produzzjoni u t-tqegħid fis-suq tal-laħam frisk (1) m’għandhomx japplikaw għal stabbilimenti fl-Ungerija elenkati fl-Appendiċi A (2) għall-Anness X għall-Att ta’ Adeżjoni sal-31 ta’ Diċembru 2006, suġġett għal ċerti kundizzjonijiet.
(2)
L-Appendiċi A għall-Anness X ta' l-Att ta' Adeżjoni ta' l-2003 kien emendat bid-Deċiżjonijiet tal-Kummissjoni 2004/462/KE (3) u 2004/472/KE (4).
(3)
Skond dikjarazzjoni uffiċjali mill-awtorità kompetenti Ungeriża ċerti stabbilimenti fis-settur tal-laħam, lestew il-proċess tagħhom ta' titjib u issa jinsabu f'konformità sħiħa mal-leġiżlazzjoni tal-Komunità. Barra minn hekk, ċerti stabbiliment waqfu joperaw. Dawk l-istabbilimenti għandhom għalhekk jitneħħew mil-lista ta' stabbilimenti li qegħdin fi tranżizzjoni.
(4)
L-istatus ta’ żewġ stabbilimenti tal-laħam u l-klassifikazzjoni mill-ġdid tagħhom bħala stabbilimenti b’kapaċità baxxa għadu qed jiġi diskuss ma' l-awtorità kompetenti Ungeriża. Jeħtieġ li jiġi previst ħin supplimentarju qasir sabiex il-qagħda tiġi ċċarata.
(5)
Barra minn hekk, numru limitat ta’ stabbilimenti għamlu sforzi konsiderevoli biex jikkonformaw mar-rekwiżiti strutturali stabbiliti mill-leġiżlazzjoni Komunitarja. Madankollu, dawk l-istabbilimenti mhumiex f’pożizzjoni li jlestu l-proċess ta’ titjib tagħhom sad-data ta’ l-iskadenza minħabba limiti tekniċi eċċezzjonali. Għalhekk, huwa ġustifikat li jingħataw iktar żmien sabiex ikomplu l-proċess ta’ titjib tagħhom.
(6)
L-Appendiċi A għall-Anness X għall-Att ta' Adeżjoni ta' l-2003 għandu għalhekk jiġi emendat skond dan. Għandu jinbidel minħabba raġunijiet ta’ ċarezza
(7)
Il-Kumitat Permanenti dwar il-Katina Alimentari u s-Saħħa ta' l-Annimali ġie infurmat dwar il-miżuri previsti f'din id-Deċiżjoni,
ADOTTAT DIN ID-DEĊIŻJONI:
Artikolu 1
L-Appendiċi A għall-Anness X ta' l-Att ta' Adeżjoni ta’ l-2003 huwa ssostitwit bit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 19 ta’ Settembru 2005.